Schlegels forældre var fuldmægtig og senere inspektør ved [[Frederiksberg Kommune]]s fattigvæsen Carl Frederik Adolph Schlegel og Oline Alstrup. Han blev murersvend [[1915]], dimitterede fra Teknisk Skole året efter og blev forberedt til [[Kunstakademiet]] af [[Edvard Thomsen]]. Schlegel kom på [[Kunstakademiets Arkitektskole]], hvor han studerede fra september [[1916]] til [[1923]] og vandt den lille guldmedalje [[1924]] (for ''et stadion'') og den store guldmedalje [[1927]] (''et universitet i Jylland''). Han var ansat hos [[Martin Borch]] 1916-17, hos [[Edvard Thomsen]] 1916-34 og [[G.N. Brandt]] fra 1920. De to sidstes tegnestuer blev hans primære læresteder, hvor han kunne udfolde sit fremragende tegnetalent.
Personbillede_savnes Organisationer